Policija je sinoć oko 20 sati zaprimila dojavu kako su dvojica stranih državljana s Vira isplovili na more te se do mraka nisu vratili, piše Zadarski.hr.

Po dosada prikupljenim saznanjima, dvojica državljana Češke u dobi od 80 i 74 godine su brodicom s vanbrodskim motorom oko 17 sati isplovili na more ispred Vira, te se do navečer nisu vratili.

Odmah po saznanju za događaj, tijekom večeri i noći u suradnji s lučkom kapetanijom organizirana je potraga za nestalim, u kojoj su sudjelovali policijski brod kao i brod lučke kapetanije.

Potraga za nestalim osobama u koordinaciji s nadležnim službama se nastavlja i tijekom jutra.

Podsjetimo, jučer je na Jadranu puhala umjerena i jaka, ponegdje olujna bura s orkanskim udarima.